section_heading: Povijesni kontekst
paragraph_text: Dana 14. kolovoza 1526. Osijek je, ulaskom osmanske vojske u grad, postao dijelom Osmanskog Carstva, pod čijom je vlašću ostao sljedeću 161 godinu, do 1687. Posljednji osmanski vojnik grad je napustio u petak, 29. rujna te godine, oko 11 sati. Kao podsjetnik na taj veliki događaj, od 18. stoljeća i izgradnje crkava, ustalio se neobičan običaj zvonjenja crkvenih zvona petkom u 11 sati.